เชียงราย พบป่วยโควิด-19 แล้ว 5 ราย ห้ามจัดกิจกรรมรวมกลุ่มริมน้ำกก 
เชียงราย ตรวจพบป่วย โควิด-19 เพิ่มอีก 2 รวมเป็น 5 ราย ผวจ.เซ็นคำสั่งปิดศูนย์การค้าบางส่วน เว้นแต่ซุปเปอร์มาร์เก็ต ร้านขายยาฯ ห้ามจัดกิจกรรมทุกประเภทบริเวณหาดทรายตลอดแม่น้ำกกเมื่อวันที่ 26 มี.ค.63 นายภาสกร บุญญลักษม์ รอง ผวจ.เชียงราย เผยว่า นายประจญ ปรัชญ์สกุล ผวจ.เชียงราย ในฐานะประธานคณะกรรมการโรคติดต่อจังหวัดเชียงราย ได้ลงนามคำสั่งลงวันที่ 26 มี.ค.63 ให้ปิดร้านค้าย่อยบางส่วนที่ไม่จำเป็นเร่งด่วน ในศูนย์การค้าเซ็ลทรัล บิ๊กซี เว้นแต่ซุปเปอร์มาร์เก็ต ร้านขายยา แผนกเครื่องใช้ไฟฟ้า เครื่องสุขภัณฑ์ ร้านอาหาร สินค้าเบ็ดเตล็ด ที่จำเป็นต่อการดำรงชีพ ธนาคาร ตู้ ATM ในห้างฯรวมทั้ง ห้ามจัดกิจกรรมทุกประเภทบริเวณหาดทรายตลอดแม่น้ำกก และลำน้ำสาขา สวนสาธารณะ การรวมกลุ่มชุมนุมมั่วสุม เขตอุทยานแห่งชาติ และวนอุทยานทุกแห่ง ถ้ำหลวง-ขุนน้ำนางนอน พิพิธภัณฑสถานแห่งชาติเชียงแสน และเอกชน ปิดห้องสมุดประชาชน ห้องสมุดสาธารณะทุกแห่ง ผู้ใดฝ่าผืนหรือไม่ปฏิบัติตาม มีความผิดต้องระวางโทษจำคุกไม่เกิน 2 ปี หรือปรับไม่เกิน 40000 บาท หรือทั้งปรับทั้งจำส่วนผู้ติดเชื้อไวรัสโคโรนา 2019 ล่าสุดเมื่อเวลา 22.00 น. วันที่ 26 มี.ค. มีรายงานจากสำนักงานสาธารณสุขจังหวัดเชียงราย ว่ามีผู้ป่วยโรคไวรัสโคโรนา 2019 จากเดิม 3 ราย เพิ่มขึ้นอีก 2 ราย เป็น 5 ราย มีอาการปกติ 3 ราย อาการไข้ไอ 2 ราย พบผู้เข้าเกณฑ์สอบสวนโรค 104 ราย อาหารดีขึ้นกลับบ้าน 79 ราย รักษาตัวอยู่ รพ.10 ราย สังเกตอาการที่บ้าน 15 รายผลตรวจทางห้องปฏิบัติการ พบเชื้อ 5 ราย ไม่พบเชื้อ 99 ราย การเฝ้าระวังผู้เดินทางจากเขตติดโรคอันตราย พื้นที่มีการระบาดต่อเนื่องทั้งหมด 648 คน กลุ่มแรงงานจากเกาหลีใต้ 69 คน กลุ่มเดินทางอื่นๆ 361 คน ติดตามครบ 14 วัน 218 คน.
เชียงราย ตรวจพบป่วย โควิด-19 เพิ่มอีก 2 รวมเป็น 5 ราย ผวจ.เซ็นคำสั่งปิดศูนย์การค้าบางส่วน เว้นแต่ซุปเปอร์มาร์เก็ต ร้านขายยาฯ ห้ามจัดกิจกรรมทุกประเภทบริเวณหาดทรายตลอดแม่น้ำกก
โควิด-19,ไวรัสโคโรนา,ไวรัสโคโรน่า,ผู้ติดเชื้อ เชียงราย,โควิด-19 เชียงราย,ข่าวทั่วไป